Malaysia
La Malaysia (dita ëdcò Malesia; مليسيا an lenga malèisa) a l'é un pais dl'Asia sud-oriental.

A confin-a con Thailandia, Singapor, Brunèi e Indonesia.
La capital constitussional a l'é Kuala Lumpur, cola aministrativa a l'é Putrajaya.
A l'ha na surfassa ëd 329.750 km² e a conta anviron 27 milion d'abitant.

Anté ch'as treuva

Geografìa 
Lë stat ëd Malaysia a l'é formà da doi part:
 la Malaysia ossidental, ant la part meridional dla penìsola ëd Malesia;
 la Malaysia oriental, ant la part setentrional dl'ìsola dël Bòrneo.

Stòria 
La Malaysia a l'é indipendenta dal 1957.

Conomìa 
La moneda a l'é ël ringit.

Organisassion polìtica 
La Malaysia a l'é na monarchìa federal eletiva.
La federassion a l'é formà da 13 ëstat e da 3 distret federaj.
Jë stat federà a son Perlis (*), Kedah (*), Penang, Perak (*), Kelantan (*), Terengganu (*), Pahang (*), Selangor (*), Negeri Sembilan (*), Malaca, Johor (*) (an Malaysia ossidental), Sarawak e Sabah (an Malaysia oriental).
Ij distret federaj a son Putrajaya, Kuala Lumpur (an Malaysia ossidental) e Labuan (an Malaysia oriental).
Ël cap dla Federassion (Yang di-Pertuan Agong an lenga malèisa) a l'é elegiù për un perìod ëd 4 agn daj 9 sultan djë stat federaj indicà sì-dzora con (*) (j'àutri stat a l'han un governator ch'a vota nen).
Dël 2019 a l'é stait elegiù Yang di-Pertuan Agong ël sultan ëd Pahang, Abdullah al-Haj.
Ël Prim Ministr a l'é Ismail Sabri Yaakob.

La Malaysia a fa part dël Commonwealth.